નવી દિલ્હી: ઈંગ્લેન્ડમાં ક્રિકેટ વર્લ્ડ કપ શરૂ થવામાં હજી સાત મહિના બાકી છે. ટીમ ઈન્ડિયા પણ હવે વર્લ્ડ કપની તૈયારીમાં જોડાઈ ગઈ છે. આ મુદ્દે જ ભારતીય ક્રિકેટ કંટ્રોલ બોર્ડ (બીસીસીઆઈ)ની મેનેજમેન્ટ સમિતિ સામે અમુક માંગણીઓ રાખી છે. તાજેતરમાં જ હૈદરાબાદમાં થયેલી સમીક્ષા બેઠકમાં સીઓએને કહેવામાં આવ્યું છે કે, વિશ્વકપ દરમિયાન ખેલાડીઓને તેમની પત્નીને સાથે રાખવાની મંજૂરી આપવામાં આવે. તે ઉપરાંત રોડ મુસાફરીની જગ્યાએ ટ્રેન દ્વારા પણ મુસાફરીને મંજૂરી આપવામાં આવે. તે ઉપરાંત નાશ્તામાં અન્ય ફળની સાથે કેળાની પણ ચોક્કસ વ્યવસ્થા કરવામાં આવે.